An tAeón Háidéach

Is é an tAeón Háidéach an chéad aeón geolaíoch as na ceithre aeón i stair an domhain, ó thart ar 4.6 billiún bliain ó shin, nuair a foirmíodh an domhan féin, go  dtí 4.031 billiún bliain ó shin, agus tús an aeóin Aircéigh. Tharla an t-imbhualadh idirphláinéadach a chruthaigh an Ghealach go luath san aeón seo. Tagann an t-ainm ó Háidéas, dia an domhain thíos i miotaseolaíocht na Gréige.

Tá carraigeacha Háidéacha an-annamh ar fad; is siorcóin ghráinneacha ó áit amháin in Iarthar na hAstráile an chuid is mó acu. Níl geolaithe ar aon intinn maidir le samhlacha geoifisiceacha an aeóin Háidéigh; d'fhéadfadh sé gur thosaigh teicteonaic phlátaí le linn an aeóin, ach tá an scéal fós conspóideach.

 Tagairtí 

Catagóir:Amscála geolaíoch